सूत्रों के अनुसार सुशील कुमार की लोकेशन पंजाब से ट्रेस होने की बात कही जा रही थी । उसे पकड़ने के लिए पुलिस टीमें भेजी गई थीं। शनिवार शाम तक वह कहीं नहीं मिला। सूत्रों की खबरों में सुशील कुमार पुलिस को चकमा देने के लिए 12 अलग-अलग नंबरों का इस्तेमाल कर रहा है। दो गुटों के बीच विवाद के दौरान दिल्ली के छत्रसाल स्टेडियम में नौकरी करने वाले सुरक्षा गार्डों को प्रशासन ने नए लोगों के साथ बदल दिया है। ओलंपियन सुशील कुमार छत्रसाल स्टेडियम में दो गुटों के बीच हुए विवाद के चलते पहलवान सागर राणा की हत्या में कथित रूप से शामिल होने के आरोप में जांच के घेरे में हैं । सूत्रों के अनुसार पुराने सुरक्षा गार्डों को बदलाव का कारण नहीं बताया गया था, जबकि स्टेडियम में CISF  की तैनाती कर दी गई है।